نوکیں سال
مسرور شاد
ایرسرونءَمنی نیمگیں کدّہے
شپ پہ بےباوری
عہدےءَچاکری
کیلوانی وتی روکیں برجاہیءَ
یکےداگاں مریدانی کنت گیشتر
جنگل الہان پداحانی ئیں نالگاں
بتکگ انت گوہری دنزنوں قرنی داوایےءِ
چاپ اِنت ہرنیمگءَ
ایرسرونءَمنی نیمگیں کدہے
ماہلی لنککانی زریت زورگءُپہ چُلک
دلبریں لُنٹ یےءِتنگگءَ
ماہیں بالادےءِتتّرگ
روچیں اندامےءِلاڑکی
چےگُشئےمن نہ اُشکت بزاں
پلّیں نازینک تماہانی سانگبندیءِ
تئی مجازیءُٹہلیءُنازاکیءِ
عہدءِدزبندیءِ
ایرسرونءَمنی نیمگیں کدّہے
کسّےءِپادبرمش ءَبُجینت زیمرے
بکشیت کئے باورے
کاروان راہی انت،سُہبءُبیگاہی انت
آگہ روچ جاہی انت،واب شپ جاہی انت
لکھ تہنائی انت
تئی ثوابءَاےنازرکی اِنت،نورءُزیبائی انت
بندیں دروازگے
بّلکی مازگے
ہرچی گندیتءُہرچی کہ مانابکنت
دل وَشاہیمےءَدرنج اِتگ
ایرسرونءَمنی نیمگیں کدّہے۔